2014D0256 — HU — 08.05.2014 — 000.002

Ez a dokumentum kizárólag tájékoztató jellegű, az intézmények semmiféle felelősséget nem vállalnak a tartalmáért

►B A BIZOTTSÁG HATÁROZATA (2014. május 2.) a feldolgozott papírtermékek uniós ökocímkéjének odaítélésére vonatkozó ökológiai kritériumok megállapításáról (az értesités a C(2014) 2774. számú dokumentummal történt) (EGT-vonatkozású szöveg) (2014/256/EU) (HL L 135, 2014.5.8., 24. o)





Helyesbítette:









▼B

A BIZOTTSÁG HATÁROZATA

(2014. május 2.)

a feldolgozott papírtermékek uniós ökocímkéjének odaítélésére vonatkozó ökológiai kritériumok megállapításáról

(az értesités a C(2014) 2774. számú dokumentummal történt)

(EGT-vonatkozású szöveg)

(2014/256/EU)







AZ EURÓPAI BIZOTTSÁG, tekintettel az Európai Unió működéséről szóló szerződésre, tekintettel az uniós ökocímkéről szóló, 2009. november 25-i 66/2010/EK európai parlamenti és tanácsi rendeletre ( 1 ) és különösen annak 8. cikke (2) bekezdésére, az Európai Unió ökocímke-bizottságával folytatott konzultációt követően, mivel: (1) A 66/2010/EK rendelet értelmében uniós ökocímkére érdemesek azok a termékek, amelyek teljes életciklusukat tekintve csak kismértékben károsítják a környezetet. (2) A 66/2010/EK rendelet értelmében az uniós ökocímke odaítélésének konkrét kritériumait termékcsoportonként kell megállapítani. (3) Mivel a legjobb környezeti teljesítményt nyújtó termékeket úgy kell előállítani, hogy csökkentett mennyiségű mérgező vagy eutróf anyag jusson a vízbe, kismértékűek legyenek az energiahasználathoz kapcsolódó környezeti károk vagy kockázatok (globális felmelegedés, savasodás, az ózonréteg károsodása és a nem megújuló erőforrások kimerülése) és a veszélyes vegyi anyagok használatához kapcsolódó környezeti károk vagy kockázatok, indokolt a „feldolgozott papírtermékek” termékcsoport esetében meghatározni az uniós ökocímke odaítélésének kritériumait. (4) E termékcsoport innovációs ciklusára tekintettel a felülvizsgált kritériumoknak és a kapcsolódó értékelési és ellenőrzési követelményeknek e határozat elfogadásának időpontjától számítva három évig kell érvényben maradniuk. (5) Az ebben a határozatban előírt intézkedések összhangban vannak a 66/2010/EK rendelet 16. cikke alapján létrehozott bizottság véleményével, mivel: ELFOGADTA EZT A HATÁROZATOT:







1. cikk

(1) A „feldolgozott papírtermékek” termékcsoport a következő termékeket foglalja magában:

a) legalább 90 tömegszázalékban papírt, kartont vagy egyéb papíralapú hordozófelületet tartalmazó borítékok és papírtáskák;

b) legalább 70 tömegszázalékban papírt, kartont vagy egyéb papíralapú hordozófelületet tartalmazó irodai papírtermékek, kivéve a függőmappák és a fémkapcsos irattartók alkategóriáját.

A b) pontban említett esetben a műanyagtartalom nem haladhatja meg a 10 %-ot, kivéve a gyűrűs iratrendezők, füzetek, jegyzetfüzetek, határidőnaplók és emelőkaros iratrendezők esetében, ahol a műanyag tömege nem haladhatja meg a 13 %-ot. Ezenkívül a fémek tömege nem haladhatja meg a termékenkénti 30 grammot, kivéve a függőmappák, a fémkapcsos irattartók és a gyűrűs iratrendezők esetében, ahol elérheti az 50 grammot, valamint az emelőkaros iratrendezők esetében, ahol legfeljebb 120 gramm lehet.

(2) A „feldolgozott papírtermékek” termékcsoport nem foglalja magában a következő termékeket:

a) a 2012/481/EU bizottsági határozattal ( 2 ) létrehozott uniós ökocímke körébe tartozó nyomtatott papírtermékek;

b) csomagolótermékek (a papírtáskák kivételével).

2. cikk

E határozat alkalmazásában a következő fogalommeghatározásokat kell alkalmazni:

1. „karton hordozófelület”: 400 g/m2 alaptömeget meghaladó, nem nyomtatott és nem feldolgozott kartonpapír vagy karton;

2. „fogyóeszköz”: a nyomtatáshoz, a bevonáshoz és a kikészítéshez használatos vegyipari termékek, amelyek jellegükből adódóan felhasználásra kerülnek vagy megsemmisülhetnek, elpazarlódhatnak vagy elhasználódhatnak;

3. „feldolgozott papírtermék” olyan nyomtatott vagy nyomtatás nélküli, általában tárgyak és/vagy jegyzetek védelmére, kezelésére vagy tárolására szolgáló papír, karton vagy papíralapú hordozófelület, amely esetében a feldolgozás folyamata alapvető részét képezi a gyártási folyamatnak; a feldolgozott papírtermékek három fő termékkategóriája: borítékok, papírtáskák és irodai papírtermékek;

4. „irodai papírtermékek”: többek között irattartók, iratrendezők, jegyzetfüzetek, írótömbök, jegyzettömbök, füzetek, spirálfüzetek, fedeles naptárak, határidőnaplók és különálló lapok;

5. „feldolgozási folyamat”: anyagoknak feldolgozott papírtermékké történő átalakítása. A folyamatnak részét képezheti nyomtatási folyamat is (nyomdai előkészítés, maga a nyomtatás és a nyomdai utómunkák);

6. „halogénezett szerves oldószer”: olyan szerves oldószer, amely molekulánként legalább egy bróm-, klór-, fluor- vagy jódatomot tartalmaz;

7. „nem papíralapú összetevők”: a feldolgozott papírtermék mindazon részei, amelyek nem papírból, kartonból vagy papíralapú hordozófelületből készültek;

8. „csomagolás”: anyagának jellegétől függetlenül minden olyan termék, amelyet – a nyersanyagoktól a feldolgozott cikkekig – áruk beburkolására, megóvására, kezelésére, szállítására és bemutatására használnak a termelőtől a felhasználóig vagy a fogyasztóig való eljutás folyamatában;

9. „papírtáska”: áruk kezelésére/szállítására használt papíralapú termék;

10. „újrafeldolgozás”: olyan hasznosítási művelet, amelynek során a hulladékká vált anyagokat termékekké vagy anyagokká alakítják át, akár azok eredeti használati céljára, akár más célokra, kivéve az energetikai hasznosítást és az olyan anyagokká történő újbóli feldolgozást, amelyeket tüzelőanyagként vagy feltöltési műveletek során hasznosítanának;

11. „újrahasznosított rostok”: gyártási folyamatból származó hulladékáramból vagy egy adott termék végfelhasználói által termelt hulladékból elkülönített rostok, amelyek eredeti rendeltetésük szerint már nem használhatók. Kivételt képez egy adott folyamat során keletkezett azon anyagok újrahasznosítása, amelyeket ugyanazon folyamaton belül vissza lehet nyerni (például az ugyanazon létesítmény által termelt vagy megvásárolt papírgyári selejt);

12. „irattartó”: különálló lapok tárolására szolgáló, összehajtható tartó vagy fedő, például függőmappa, regiszteres irattartó, irattartó tok, mappa és négyszögletes védőborítás;

13. „iratrendező”: egy – általában kartonból készült – fedőből és különálló lapok összetartására szolgáló gyűrűkből álló papíralapú termék, például gyűrűs iratrendező vagy emelőkaros iratrendező;

14. „illékony szerves vegyület (VOC)”: minden olyan szerves vegyület vagy a kreozot frakciója, amelynek gőznyomása 293,15 K-en 0,01 kPa vagy nagyobb érték, vagy ennek megfelelő illékonyságú a mindenkori felhasználás körülményei között;

15. „mosószer”: nyomóformák és nyomdai gépek nyomdafestéktől, papírportól és hasonló termékektől való megtisztítására szolgáló vegyi anyag; kikészítőgépek és nyomdagépek tisztítására szolgáló tisztítószer; megszáradt nyomdafesték eltávolítására használt nyomdafesték-eltávolító;

16. „hulladékpapír”: a kikészített feldolgozott papírtermék gyártása során keletkezett, de annak részét nem képező papír.

3. cikk

A termék abban az esetben látható el a 66/2010/EK rendelet szerinti uniós ökocímkével, ha az e határozat 1. cikkében meghatározott „feldolgozott papírtermék” termékcsoportba tartozik, és megfelel az e határozat mellékletében megállapított kritériumoknak és kapcsolódó értékelési és ellenőrzési követelményeknek.

4. cikk

A „feldolgozott papírtermék” termékcsoportra vonatkozó kritériumok, valamint a kapcsolódó értékelési és ellenőrzési követelmények e határozat elfogadásának dátumától számítva három évig érvényesek.

5. cikk

A „feldolgozott papírtermék” termékcsoporthoz adminisztratív célból rendelt kódszám: „046”.

6. cikk

Ennek a határozatnak a tagállamok a címzettjei.









MELLÉKLET

KERET

A kritériumok céljai

Az ökocímke-odaítélési kritériumok a feldolgozott papírtermékek piacán a legjobb környezeti teljesítményt nyújtó termékeket veszik alapul. Bár a vegyi anyagok használata és a szennyező anyag-kibocsátás része a gyártási folyamatnak, az uniós ökocímkével ellátott termékek garantálják a fogyasztó számára, hogy az ilyen anyagok felhasználását a technikailag lehetséges legalacsonyabb, a késztermék használatra való alkalmasságát még nem veszélyeztető szintre korlátozták. A veszélyes anyagok használata lehetőség szerint kizárt. Eltérések csak akkor engedélyezettek, ha nem léteznek életképes alternatívák a piacon, és az ilyen veszélyes anyagok használata csak minimális koncentrációban megengedett.

KRITÉRIUMOK

A feldolgozott papírtermék uniós ökocímkéjének odaítélésére vonatkozó kritériumok:

1. Hordozófelület

2. Rostanyagok: fenntartható erdőgazdálkodás

3. Tilalom vagy korlátozás hatálya alá eső anyagok és keverékek

4. Újrafeldolgozhatóság

5. Kibocsátás

6. Hulladék

7. Energia

8. Képzés

9. Használatra való alkalmasság

10. A terméken feltüntetett információk

11. Az uniós ökocímkén feltüntetett információk

A felsorolt kritériumokat a feldolgozott papírtermékek feldolgozásának telephelyén vagy telephelyein, illetve gyártósorain végrehajtott összes ilyen folyamatra alkalmazni kell. Amennyiben kizárólag az ökocímkével ellátott termékek előállításánál kerül sor feldolgozási, nyomtatási, bevonási és kikészítési folyamatokra, akkor a 2., 4., 5., 6. és 7. kritérium csak ezekre a folyamatokra vonatkozik.

Az ökológiai kritériumok nem terjednek ki a nyersanyagok, a fogyóeszközök és a késztermékek szállítására.

Az 1. kritérium csak a kész feldolgozott papírtermékben felhasznált hordozófelületekre vonatkozik.

A 4., 9., 10. és 11. kritérium a kész feldolgozott papírtermékre vonatkozik.

A 3. kritérium egyaránt vonatkozik a feldolgozott papírtermék nem papíralapú összetevőire és a papír összetevők feldolgozási, nyomtatási, bevonási és kikészítési folyamataira.

Az 5., 6., 7. és 8. kritérium kizárólag a papír összetevők feldolgozási, nyomtatási, laminálási és kikészítési folyamataira vonatkozik.

A konkrét értékelési és ellenőrzési követelmények kritériumonként vannak megadva.

A feldolgozott papírtermék kapcsán végzett minden nyomtatásnak vagy feldolgozásnak teljesítenie kell a kritériumokat. Ha tehát a termék egy részére alvállalkozó nyomtat vagy a termék egy részét alvállalkozó dolgozza fel, a kapcsolódó követelmények rá is vonatkoznak. A kérelemben fel kell sorolni a feldolgozott papír gyártásában közreműködő összes nyomdát és alvállalkozót, a címüket is feltüntetve.

A kérelmezőnek ezenkívül jegyzéket kell készítenie a feldolgozott papírtermékek gyártásához a nyomdában használt vegyipari termékekről. Ez a követelmény a feldolgozási, nyomtatási, bevonási és kikészítési folyamatok során használt összes fogyóeszközre is érvényes. A kérelmező által benyújtott jegyzékben szerepelnie kell valamennyi felhasznált vegyipari termék mennyiségének, funkciójának és beszállítójának, valamint a termékek biztonsági adatlapjának, amelyet az 1907/2006/EK európai parlamenti és tanácsi rendelet ( 3 ) II. mellékletének 10., 11. és 12. szakaszában szereplő iránymutatásnak megfelelően készítettek el.

Amennyiben a kérelmezőnek a kritériumoknak való megfeleléssel kapcsolatban nyilatkozatokat, dokumentációt, elemzéseket, vizsgálati jegyzőkönyveket vagy egyéb bizonyítékokat kell benyújtania, akkor azok értelemszerűen származhatnak a kérelmezőtől és/vagy beszállítójától (beszállítóitól) és/vagy adott esetben ez utóbbi(ak) beszállítójától (beszállítóitól).

Adott esetben az egyes kritériumoknál megadott vizsgálati módszerektől eltérő vizsgálati módszerek is alkalmazhatók, amennyiben a kérelmet elbíráló illetékes testület elfogadja azok egyenértékűségét.

Az illetékes testületeknek előnyben kell részesíteniük az ISO 17025 szerint akkreditált vizsgálatokat és az EN 45011 szabvány vagy ezzel egyenértékű nemzetközi szabvány szerint akkreditált testület által végzett ellenőrzéseket.

Adott esetben az illetékes testületek igazoló dokumentumokat kérhetnek, illetve független ellenőrzéseket végezhetnek.

1. kritérium – Hordozófelület

A. rész – Papír hordozófelület

A felhasznált hordozófelületnek meg kell felelnie az uniós ökocímkére vonatkozó, a másolópapír és a grafikai célra szánt papír tekintetében a 2011/333/EU határozatban ( 4 ), az újságnyomópapír tekintetében pedig a 2012/448/EU határozatban ( 5 ) meghatározott 1., 2., 4. és 5. kritériumnak, és igazolni kell, hogy megfelel a feldolgozott papírtermékekre vonatkozóan e bizottsági határozattal létrehozott uniós ökocímke 2. kritériumának (Rostanyagok: fenntartható erdőgazdálkodás).

Értékelés és ellenőrzés: a kérelmezőnek termékleírást kell benyújtania a szóban forgó feldolgozott papírtermékekről, amelyben szerepel többek között azok kereskedelmi neve, valamint a felhasznált papír mennyisége és négyzetméterenkénti tömege. Fel kell tüntetni a felhasznált papírok beszállítóinak nevét is. Az uniós ökocímke 2011/333/EU határozattal vagy 2012/448/EU határozattal megállapított 1., 2., 4. és 5. kritériumának való megfelelést minden hordozófelület esetében a felhasznált papírok érvényes uniós ökocímke-tanúsítványa másolatának benyújtásával kell igazolni. A 2. kritériumnak (Rostanyagok: fenntartható erdőgazdálkodás) való megfelelést minden hordozófelület esetében a felhasznált hordozófelületre érvényes PEFC- vagy FSC-tanúsítványnak, illetve ezekkel egyenértékű tanúsítványnak a benyújtásával kell igazolni, vagy saját nyilatkozattal, amennyiben a kérelmező már rendelkezik érvényes uniós ökocímke-tanúsítvánnyal a felhasznált hordozófelületre vonatkozóan.

B. rész – Karton hordozófelület

a) Kémiai oxigénigény (KOI), kén (S), nitrogén-oxidok (NOx) és foszfor (P) A papíripari rostanyag, a laminátum-alappapír és karton gyártásából a levegőbe és/vagy vízbe történő kibocsátást e paraméterek mindegyikénél terhelési pontokban kell kifejezni (PKOI, PS, PNOx, PP) az alábbiak szerint. A PKOI, PS, PNOx és PP pontok közül egyik sem haladhatja meg az 1,5-ös értéket. A pontok összege (Pösszes = PKOI + PS + PNOx + PP) nem haladhatja meg a 4,0-t. A P KOI számítását a következőképpen kell végezni (a PS, a PNOx és a PP értékét ugyanígy kell kiszámítani). Minden egyes felhasznált „i” papíripari rostanyagra vagy minden egyes felhasznált „i” laminátum-alappapírra a kapcsolódó mért KOI-kibocsátásokat (KOIpapíripari rostanyag, i vagy KOIpapír, i kg/légszáraz tonnában [ADT – air dired tonne] kifejezve), súlyozni kell a papíripari rostanyag vagy laminátum-alappapír egyes felhasznált típusainak aránya szerint (a papíripari rostanyag vagy a papír légszáraz tonnájára számított „i” papíripari rostanyag vagy „i” papír), majd értéküket össze kell adni. Ezután a papíripari rostanyagokhoz vagy laminátum-alappapírokhoz kapcsolódó súlyozott KOI-kibocsátást hozzá kell adni a kartongyártás során keletkező KOI-kibocsátás mért értékéhez: az eredmény a teljes KOI-kibocsátás, a KOIösszes. A papíripari rostanyag vagy laminátum-alappapír gyártásának súlyozott KOI-referenciaértékét ugyanígy kell kiszámítani, azaz a papíripari rostanyag és a laminátum-alappapír egyes felhasznált típusai súlyozott referenciaértékeinek összegét hozzá kell adni a kartongyártás referenciaértékéhez: az eredmény a teljes KOI-referenciaérték (KOIref, összes). A papíripari rostanyag vagy a laminátum-alappapír egyes felhasznált típusai és a kartongyártás referenciaértékeit az 1. táblázat tartalmazza. Végül a teljes KOI-kibocsátást a következőképpen kell elosztani a teljes KOI-referenciaértékkel:



1. táblázat A papíripari rostanyag különböző típusaiból és a kartongyártásból származó kibocsátások referenciaértékei Papíripari rostanyag típusa/karton Kibocsátás (kg/ADT) (1) KOI referencia S referencia NOx referencia P referencia Kémiai eljárással előállított, fehérített papíripari rostanyag (nem szulfit) 18 0,6 1,6 0,045 (1) Kémiai eljárással előállított, fehérített papíripari rostanyag (szulfit) 25,0 0,6 1,6 0,045 Kémiai eljárással előállított, fehérítetlen papíripari rostanyag 10,0 0,6 1,6 0,04 CTMP 15,0 0,2 0,3 0,01 TMP/facsiszolat 3,0 0,2 0,3 0,01 Újrahasznosított rostpép 2,0 0,2 0,3 0,01 Fehérített, laminálandó nátronpapír 19 0,9 2,4 0,055 Fehérítetlen, laminálandó nátronpapír 11 0,9 2,4 0,055 Újrafeldolgozott laminátum-alappapír 3 0,5 1,1 0,02 Kartongyártás (nem integrált üzemek esetében, ahol az összes felhasznált papíripari rostanyagot kereskedelmi forgalomban szerzik be) 1 0,3 0,8 0,01 Kartongyártás (integrált üzemek esetében) 1 0,3 0,7 0,01 (1) E szint teljesítése alól mentesség adható legfeljebb 0,1 értékig, amennyiben a P magasabb értéke bizonyíthatóan a facellulóz magasabb természetes P-tartalmának tudható be. Amennyiben egyazon gyártóüzem hőenergiát és villamos energiát is termel, a villamosenergia-termelésből eredő S- és NOx-kibocsátás értéke levonható az összes mennyiségből. A villamosenergia-termelésből eredő kibocsátás aránya az alábbi képlet segítségével számítható ki: 2 × (MWh(villamos energia))/[2 × MWh(villamos energia) + MWh(hőenergia)] A képletben a villamos energia a kapcsolt energiatermelő létesítményben termelt villamos energiát jelenti. A hőenergia az erőműből a papíripari rostanyagot/laminátum-alappapírt/kartont gyártó üzembe szállított nettó hőmennyiség. Értékelés és ellenőrzés: a kérelmezőnek be kell nyújtania azokat a részletes számításokat, amelyek igazolják ennek a kritériumnak a teljesülését, valamint mellékelnie kell az ezt alátámasztó dokumentációt, amelyben szerepelnie kell az alábbi vizsgálati módszerek szerint végzett vizsgálatok jegyzőkönyveinek: KOI: ISO 6060; NOx: ISO 11564; S(oxid.): EPA no.8; S(red.): EPA no 16A; olaj kéntartalma: ISO 8754; szén kéntartalma: ISO 351; P: EN ISO 6878, APAT IRSA CNR 4110 vagy Dr Lange LCK 349. Az igazoló dokumentációban fel kell tüntetni a mérések gyakoriságát és a KOI, S és NOx terhelési pontok számítását. A dokumentációnak tartalmaznia kell az összes S- és NOx-kibocsátást, amely a papíripari rostanyag, a laminátum-alappapír és a karton gyártása során keletkezik, beleértve a gyártóüzemen kívül keletkező gőzt, kivéve azonban azokat a kibocsátásokat, amelyek a villamosenergia-termeléshez kapcsolódnak. A méréseknek ki kell terjedniük a regeneráló kazánokra, mészégető kemencékre, gőzkazánokra és az erős szagú gázok égetőkemencéire. Figyelembe kell venni a diffúz kibocsátásokat is. A levegőbe történő kénkibocsátásról szóló jegyzőkönyvben megadott értékben szerepelnie kell mind az oxidált, mind a redukált kénkibocsátásoknak (dimetil-szulfid, metil-merkaptán, hidrogén-szulfid és hasonlók). Az olaj, szén és más, ismert kéntartalmú külső tüzelőanyag felhasználásával történő hőenergia-előállításhoz kapcsolódó kénkibocsátások mérés helyett számítással is megadhatók, és ezeket figyelembe kell venni. A vízbe történő kibocsátások méréseit szűretlen és ülepítetlen mintákon kell elvégezni, az üzemben elvégzett kezelés vagy települési szennyvíztisztító telepen végzett kezelés után. A mérési időszakot 12 hónap termelésére kell alapozni. Új vagy felújított gyártóüzem esetében a méréseket az üzem legalább 45 egymást követő napon át tartó stabil üzemelésére kell alapozni. A mérésnek az adott időszak szempontjából reprezentatívnak kell lennie. Mivel integrált üzemek esetében nehéz elkülöníteni a papíripari rostanyag, a laminátum-alappapír és a karton kibocsátásértékeit, ha csak egy összesített érték áll rendelkezésre a papíripari rostanyag, a laminátum-alappapír és a karton gyártásával kapcsolatban, akkor a papíripari rostanyag(ok)hoz kapcsolódó kibocsátás értéke legyen nulla, a kartongyárra vonatkozó érték pedig tartalmazza a papíripari rostanyag, a laminátum-alappapír és a karton gyártásának értékét is.

b) AOX (adszorbeálható szerves halogének) A hordozófelülethez felhasznált papíripari rostanyagok előállítása során kibocsátott AOX-nek a karton légszáraz tonnájára számított súlyozott átlagértéke nem haladhatja meg a 0,170 kg-ot. A kartonhoz felhasznált papíripari rostanyag egyes típusaihoz kapcsolódó AOX-kibocsátások a papíripari rostanyag légszáraz tonnájára számítva nem haladhatják meg a 0,250 kg-t. Értékelés és ellenőrzés: a kérelmezőnek be kell nyújtania az AOX ISO 9562 szerinti módszerrel végzett vizsgálatról szóló vizsgálati jegyzőkönyvet, valamint az e kritériumnak való megfelelést igazoló részletes számításokat és az ezeket alátámasztó dokumentációt. Az igazoló dokumentációban fel kell tüntetni a mérés gyakoriságát. Az AOX-et csak olyan folyamatokban kell mérni, ahol klórvegyületeket használnak a papíripari rostanyag fehérítéséhez. Az AOX-et nem kell mérni a nem integrált kartongyártásból származó szennyvízben vagy a fehérítés nélküli papíripari rostanyag gyártásából származó szennyvizekben, illetve ha a fehérítést klórmentes anyagokkal végzik. A kibocsátások méréseit szűretlen és ülepítetlen mintákon kell elvégezni, az üzemben elvégzett kezelés vagy egy települési szennyvíztisztító telepen végzett kezelés után. A mérési időszakot 12 hónap termelésére kell alapozni. Új vagy felújított gyártóüzem esetében a méréseket az üzem legalább 45 egymást követő napon át tartó stabil üzemelésére kell alapozni. A mérésnek az adott időszak szempontjából reprezentatívnak kell lennie.

c) CO2 A szén-dioxid nem megújuló forrásokból történő kibocsátása nem haladhatja meg a gyártott karton tonnájára számítva az 1 000 kg-ot, ideértve a villamosenergia-termelésből származó kibocsátásokat is (függetlenül attól, hogy az energiát a gyártóüzem telephelyén vagy azon kívül termelik). Nem integrált üzemek esetében (ahol az összes felhasznált papíripari rostanyagot kereskedelmi forgalomban szerzik be) a kibocsátás nem haladhatja meg a tonnánkénti 1 100 kg-ot. A kibocsátásokat a papíripari rostanyag és a karton gyártásából származó kibocsátások összegeként kell kiszámítani. Értékelés és ellenőrzés: a kérelmezőnek be kell nyújtania az e kritérium teljesülését igazoló részletes számításokat a kapcsolódó igazoló dokumentációval együtt. A levegőbe kibocsátott szén-dioxid mennyiségéről szintén adatokat kell közölni. Ezek között szerepelnie kell forrásként a papíripari rostanyag és a karton gyártása során felhasznált összes nem megújuló tüzelőanyagnak, ideértve a villamosenergia-termelésből származó kibocsátásokat is (függetlenül attól, hogy az energiát a gyártóüzem telephelyén vagy azon kívül termelik). A tüzelőanyagokból származó CO2-kibocsátást az alábbi kibocsátási tényezők alapján kell kiszámítani:



2. táblázat Tüzelőanyag CO2 fosszilis-kibocsátás Mértékegység Szén 95 g CO2 fosszilis/MJ Nyersolaj 73 g CO2 fosszilis/MJ Fűtőolaj 1. 74 g CO2 fosszilis/MJ Fűtőolaj 2–5. 77 g CO2 fosszilis/MJ LPG 69 g CO2 fosszilis/MJ Földgáz 56 g CO2 fosszilis/MJ Hálózati villamos energia 400 g CO2 fosszilis/MJ A számítások vagy a tömegmérleg-egyenlegek időszaka 12 hónapos gyártási időszakon alapul. Új vagy felújított gyártóüzem esetében a méréseket az üzem legalább 45 egymást követő napon át tartó stabil üzemelésére kell alapozni. A számításnak az adott időszak szempontjából reprezentatívnak kell lennie. A hálózati villamosenergia-ellátás esetében a fenti táblázatban megadott értéket (európai átlag) kell használni, kivéve, ha a kérelmező olyan dokumentumokat mutat be, amelyek meghatározzák az adott áramszolgáltatók átlagértékét (szerződéses szolgáltató vagy nemzeti átlag), amely esetben a kérelmező a táblázatban megadott érték helyett ezt az értéket használhatja. A gyártási folyamatokhoz beszerzett és felhasznált, megújuló energiaforrásokból ( 6 ) származó energia mennyiségét nem kell figyelembe venni a CO2-kibocsátások kiszámításakor: a kérelmezőnek ugyanakkor megfelelő dokumentációval kell igazolnia, hogy az üzemben ténylegesen ilyen jellegű energiát használt fel, illetve hogy ezt az energiát külső forrásból vásárolta.

a) Villamos energia A papíripari rostanyag, a laminátum-alappapír és a karton gyártásához kapcsolódó villamosenergia-fogyasztást terhelési pontokban (PE) kell kifejezni, az alábbiak szerint: A terhelési pontok összege (PE) legfeljebb 1,5 lehet. A PE értékét az alábbiak szerint kell kiszámítani: A papíripari rostanyag vagy laminátum-alappapír gyártására vonatkozó számítás: minden felhasznált „i” papíripari rostanyagra vagy laminátum-alappapírra az alábbiak szerint kell kiszámítani a vonatkozó villamosenergia-fogyasztást (Epapíripari rostanyag vagy laminátum-alappapír, i, kWh/légszáraz tonnában [ADT] kifejezve): Epapíripari rostanyag vagy laminátum-alappapír, i = belső előállítású villamos energia + vásárolt villamos energia – eladott villamos energia Kartongyártásra vonatkozó számítás: A kartongyártáshoz kapcsolódó villamosenergia-fogyasztást (Ekarton) hasonlóképpen kell kiszámítani: Ekarton = belső előállítású villamos energia + vásárolt villamos energia – eladott villamos energia Végül a papíripari rostanyag, a laminátum-alappapír és a karton gyártásának terhelési pontjait összegezve az alábbiak szerint megkapjuk a terhelési pontok összegét (PE): Mivel integrált üzemek esetében nehéz elkülöníteni a papíripari rostanyag, a laminátum-alappapír és a karton villamosenergia-értékeit, ha csak egy összesített érték áll rendelkezésre a papíripari rostanyag, a laminátum-alappapír és a karton gyártásával kapcsolatban, a papíripari rostanyaghoz kapcsolódó villamosenergia-fogyasztás értéke legyen nulla, a kartongyárra vonatkozó érték pedig tartalmazza a papíripari rostanyag, a laminátum-alappapír és a karton gyártásának értékét is.

b) Tüzelőanyag (hőtermelés) A papíripari rostanyag, a laminátum-alappapír és a karton gyártásához kapcsolódó tüzelőanyag-fogyasztást terhelési pontokban (PF) kell kifejezni, az alábbiak szerint: A terhelési pontok összege (PF) legfeljebb 1,5 lehet. A PF értékét az alábbiak szerint kell kiszámítani: A papíripari rostanyag vagy laminátum-alappapír gyártására vonatkozó számítás: minden felhasznált „i” papíripari rostanyagra vagy laminátum-alappapírra az alábbiak szerint kell kiszámítani a vonatkozó tüzelőanyag-fogyasztást (Fpapíripari rostanyag vagy laminátum-alappapír, i, kWh/légszáraz tonnában [ADT] kifejezve): Fpapíripari rostanyag vagy laminátum-alappapír, i = belső előállítású tüzelőanyag + vásárolt tüzelőanyag – eladott tüzelőanyag – 1,25 × belső előállítású villamos energia Az Fpapíripari rostanyag vagy laminátum-alappapír, i értéket (és a PF, papíripari rostanyag vagy laminátum-alappapír-ban a megfelelő részesedését) nem kell kiszámítani a mechanikai eljárással előállított papíripari rostanyagra, kivéve, ha légszáraz, mechanikai eljárással előállított kereskedelmi rostanyagról van szó, amely legalább 90 % szárazanyagot tartalmaz. A fenti egyenletben az „eladott tüzelőanyagok” értékébe be kell számítani az eladott hő termeléséhez felhasznált tüzelőanyag mennyiségét. Kartongyártásra vonatkozó számítás: a kartongyártáshoz kapcsolódó tüzelőanyag-fogyasztást (Fkarton kWh/ADT-ben kifejezve) hasonlóképpen kell kiszámítani: Fkarton = belső előállítású tüzelőanyag + vásárolt tüzelőanyag – eladott tüzelőanyag – 1,25 × belső előállítású villamos energia Végül a papíripari rostanyag és a karton gyártásának terhelési pontjait összegezve az alábbiak szerint megkapjuk a terhelési pontok összegét (PF):



3. táblázat A villamos energia és a tüzelőanyag referenciaértékei Papíripari rostanyag típusa Tüzelőanyag kWh/ADT Freferencia Villamos energia kWh/ADT Ereferencia Kémiai eljárással előállított papíripari rostanyag 4 000 (Megjegyzés: legalább 90 % szárazanyag-tartalmú, légszáraz kereskedelmi rostanyag (admp) esetében ez az érték a szárítási energiára való tekintettel 25 %-kal növelhető) 800 Mechanikai eljárással előállított papíripari rostanyag 900 (Megjegyzés: ez az érték kizárólag az admp-re vonatkozik) 1 900 CTMP 1 000 2 000 Újrahasznosított rostpép 1 800 (Megjegyzés: admp esetében ez az érték a szárítási energiára való tekintettel 25 %-kal növelhető) 800 Laminálandó nátronpapír (fehérített vagy fehérítetlen) 6 100 1 600 Újrafeldolgozott laminátum-alappapír 3 900 1 600 Kartongyártás 2 100 800 Értékelés és ellenőrzés (a)-ra és b)-re): a kérelmezőnek be kell nyújtania az e kritérium teljesülését igazoló részletes számításokat a kapcsolódó összes igazoló dokumentációval együtt. A jelentésben szerepelnie kell a teljes villamosenergia- és tüzelőanyag-fogyasztásnak. A kérelmezőnek ki kell számítania az összes energiabemenetet, külön-külön meghatározva a papíripari rostanyag és a karton gyártása során felhasznált hőenergia/tüzelőanyagok és villamos energia mennyiségét, beleértve az újrafeldolgozott karton gyártásakor a hulladékpapír festékmentesítéséhez használt energiát is. A nyersanyagok szállítása, valamint a feldolgozás és a csomagolás során felhasznált energia nem szerepelhet az energiafogyasztási számításokban. A teljes hőenergia tartalmazza az összes vásárolt tüzelőanyagot. Tartalmazza továbbá a gyártóüzemi folyamatokból származó folyadékok és hulladékok (pl. fahulladék, fűrészpor, folyadékok, hulladékpapír és gyártási selejt) elégetésével visszanyert hőenergiát, valamint a villamos energiának a gyártóüzem telephelyén történő termeléséből visszanyert hőenergiát – azonban a kérelmezőnek az ilyen forrásokból származó hőenergiának csak a 80 %-át kell figyelembe vennie a teljes hőenergia kiszámításánál. A villamos energia az elektromos hálózatból származó nettó villamos energiát és a gyártóüzem telephelyén termelt villamos energiát jelenti, elektromos teljesítményként mérve. A szennyvíz tisztításához használt villamos energiát nem kell számításba venni. Ha villamos energiával mint hőforrással gőzt fejlesztenek, akkor a gőz hőértékét ki kell számítani, majd el kell osztani 0,8-del, és hozzá kell adni a teljes tüzelőanyag-fogyasztáshoz. Mivel integrált üzemek esetében nehéz elkülöníteni a papíripari rostanyag, a laminátum-alappapír és a karton tüzelőanyag-értékeit (hőenergia-értékeit), ha csak egy összesített érték áll rendelkezésre a papíripari rostanyag, a laminátum-alappapír és a karton gyártásával kapcsolatban, a papíripari rostanyag(ok)hoz kapcsolódó tüzelőanyag-fogyasztás (hőenergia) értéke legyen nulla, a kartongyárra vonatkozó érték pedig tartalmazza a papíripari rostanyag, a laminátum-alappapír és a karton gyártásának értékét is.

Értékelés és ellenőrzés: a kérelmezőnek jegyzéket kell készítenie a papíripari rostanyag és a karton gyártása során használt vegyipari termékekről, és azt a megfelelő dokumentumokkal (például biztonsági adatlapokkal) együtt kell benyújtania. Ebben a jegyzékben szerepelnie kell a gyártási folyamat során felhasznált összes vegyi anyag mennyiségének, funkciójának és beszállítójának.

a) Veszélyes anyagok és keverékek A 66/2010/EK európai parlamenti és tanácsi rendelet ( 7 ) 6. cikkének (6) bekezdése értelmében a karton nem tartalmazhat az 1907/2006/EK rendelet 57. cikkében említett anyagokat, sem pedig olyan anyagokat vagy keverékeket, amelyek kimerítik az alábbiakban meghatározott veszélyességi osztályok vagy kategóriák feltételeit. A figyelmeztető mondatok és a kockázatra utaló figyelmeztetések (R-mondatok) felsorolása:



Figyelmeztető mondat (1) R-mondat (2) H300 Lenyelve halálos. R28 H301 Lenyelve mérgező. R25 H304 Lenyelve és a légutakba kerülve halálos lehet. R65 H310 Bőrrel érintkezve halálos. R27 H311 Bőrrel érintkezve mérgező. R24 H330 Belélegezve halálos. R26 H331 Belélegezve mérgező. R23 H340 Genetikai károsodást okozhat. R46 H341 Feltehetően genetikai károsodást okoz. R68 H350 Rákot okozhat. R45 H350i Belélegzéssel rákot okozhat. R49 H351 Feltehetően rákot okoz. R40 H360F Károsíthatja a termékenységet. R60 H360D Károsíthatja a születendő gyermeket. R61 H360FD Károsíthatja a termékenységet. Károsíthatja a születendő gyermeket. R60; R61; R60–61 H360Fd Károsíthatja a termékenységet. Feltehetően károsítja a születendő gyermeket. R60–R63 H360Df Károsíthatja a születendő gyermeket. Feltehetően károsítja a termékenységet. R61–R62 H361f Feltehetően károsítja a termékenységet. R62 H361d Feltehetően károsítja a születendő gyermeket. R63 H361fd Feltehetően károsítja a termékenységet. Feltehetően károsítja a születendő gyermeket. R62–63 H362 A szoptatott gyermeket károsíthatja. R64 H370 Károsítja a szerveket. R39/23; R39/24; R39/25; R39/26; R39/27; R39/28 H371 Károsíthatja a szerveket. R68/20; R68/21; R68/22 H372 Ismétlődő vagy hosszabb expozíció esetén károsítja a szerveket. R48/25; R48/24; R48/23 H373 Ismétlődő vagy hosszabb expozíció esetén károsíthatja a szerveket. R48/20; R48/21; R48/22 H400 Nagyon mérgező a vízi élővilágra. R50 H410 Nagyon mérgező a vízi élővilágra, hosszan tartó károsodást okoz. R50–53 H411 Mérgező a vízi élővilágra, hosszan tartó károsodást okoz. R51–53 H412 Ártalmas a vízi élővilágra, hosszan tartó károsodást okoz. R52–53 H413 Hosszan tartó ártalmas hatást gyakorolhat a vízi élővilágra. R53 EUH059 Veszélyes az ózonrétegre. R59 EUH029 Vízzel érintkezve mérgező gázok képződnek. R29 EUH031 Savval érintkezve mérgező gázok képződnek. R31 EUH032 Savval érintkezve nagyon mérgező gázok képződnek. R32 EUH070 Szembe kerülve mérgező. R39–41 A papíripari rostanyagon vagy a kartonon nem használható olyan, kereskedelmi forgalomban lévő színezőanyag-készítmény, színezék, felületkezelő szer, segédanyag és bevonat, amelyhez az alkalmazás időpontjában a H317 R-mondatot rendelték vagy rendelhetik: Allergiás bőrreakciót válthat ki. R43 (1) Az 1272/2008/EK európai parlamenti és tanácsi rendeletben foglaltak szerint. (2) A 67/548/EGK tanácsi irányelvben foglaltak szerint. A fenti követelmény teljesítése alól mentesülnek azok az anyagok vagy keverékek, amelyek jellemzői a feldolgozás hatására olyan mértékben módosulnak (például biológiai úton már nem vehetők fel vagy kémiailag átalakulnak), hogy az esetükben azonosított veszélyek már nem állnak fenn. Azon anyagok vagy keverékek koncentrációs határértékei, amelyekhez a fenti figyelmeztető vagy R-mondatokat rendelték vagy rendelhetik, és amelyek kimerítik a veszélyességi osztályokba vagy kategóriákba való besorolás feltételeit, valamint az 1907/2006/EK rendelet 57. cikkének a), b) vagy c) pontjában foglalt kritériumok szerinti anyagok koncentrációs határértékei nem haladhatják meg az 1272/2008/EK európai parlamenti és tanácsi rendelet ( 8 ) 10. cikkének megfelelően meghatározott általános vagy egyedi koncentrációs határértékeket. Amennyiben egyedi koncentrációs határérték került meghatározásra, akkor elsősorban annak kell megfelelni, és csak utána az általános határértékeknek. Az 1907/2006/EK rendelet 57. cikkének d), e) vagy f) pontjában foglalt kritériumok szerinti anyagok koncentrációs határértékei nem haladhatják meg a 0,10 tömegszázalékot. Értékelés és ellenőrzés: a kérelmezőnek e kritérium teljesítésének igazolásához meg kell adnia a gyártási folyamatban felhasznált anyagok mennyiségét (kg/gyártott karton ADT) és nyilatkoznia kell arról, hogy az e kritériummal kapcsolatban említett anyagok a késztermékben nincsenek jelen a meghatározott határértéknél nagyobb koncentrációban. Az anyagok és készítmények koncentrációit az 1907/2006/EK rendelet 31. cikkében foglalt követelmények szerint fel kell tüntetni a biztonsági adatlapon.

b) Az 1907/2006/EK rendelet 59. cikkének (1) bekezdése szerinti jegyzékben szereplő anyagok Nem engedélyezhető eltérés a 66/2010/EK rendelet 6. cikkének (6) bekezdésében említett tilalom alól a keverékekben, árucikkekben, illetve összetett árucikkek bármely homogén alkotórészében 0,10 %-nál nagyobb koncentrációban jelen levő azon anyagok esetében, amelyek különös aggodalomra okot adó anyagnak minősülnek, és amelyek szerepelnek az 1907/2006/EK rendelet 59. cikkében említett jegyzékben. Amennyiben a koncentráció nem éri el a 0,10 %-ot, az 1272/2008/EK rendelet 10. cikke szerint meghatározott egyedi koncentrációs határértékek alkalmazandók. Értékelés és ellenőrzés: a különös aggodalomra okot adó anyagnak minősített és az 1907/2006/EK rendelet 59. cikke szerinti jelöltlistán szereplő vegyi anyagok jegyzéke itt olvasható: http://echa.europa.eu/chem_data/authorisation_process/candidate_list_table_en.asp A jegyzékre hivatkozni kell a kérelmezés napján. A kérelmezőnek ezen kritérium teljesítésének igazolásához meg kell adnia a gyártási folyamatban felhasznált anyagok mennyiségét (kg/gyártott karton ADT) és nyilatkoznia kell arról, hogy az ezen kritériummal kapcsolatban említett anyagok a késztermékben nincsenek jelen a meghatározott határértéknél nagyobb koncentrációban. A koncentrációt az 1907/2006/EK rendelet 31. cikkében foglalt követelmények szerint fel kell tüntetni a biztonsági adatlapon.

c) Klór Klórgáz fehérítőszerként nem használható. Ez a követelmény nem vonatkozik a klór-dioxid előállításához és alkalmazásához használt klórgázra. Értékelés és ellenőrzés: a kérelmezőnek be kell nyújtania a papíripari rostanyag gyártójának (gyártóinak) nyilatkozatát arra vonatkozóan, hogy klórgázt nem használtak fehérítőszerként. Megjegyzés: bár ez a követelmény az újrahasznosított rostanyagok fehérítésére is vonatkozik, elfogadható, ha a rostanyagokat életciklusuk korábbi szakaszában esetleg klórgázzal fehérítették.

d) APEO-k Alkil-fenol-etoxilátok vagy más alkil-fenol származékok nem adagolhatók a tisztító vegyi anyagokhoz, a festékmentesítő vegyi anyagokhoz, a habzásgátló anyagokhoz, a diszpergálószerekhez vagy a mázanyagokhoz. Az alkil-fenol származékok olyan anyagok, amelyek lebomlásakor alkil-fenolok keletkeznek. Értékelés és ellenőrzés: a kérelmezőnek be kell nyújtania a vegyi anyag szállítójának (szállítóinak) nyilatkozatát arra vonatkozóan, hogy alkil-fenol-etoxilátokat vagy más alkil-fenol származékokat nem adagoltak ezekhez a termékekhez.

e) Maradék monomerek Azoknak a maradék monomereknek a teljes mennyisége (az akril-amid kivételével), amelyekhez az alábbi R-mondatok bármelyikét (vagy azok bármely kombinációját) rendelték vagy rendelhetik, és amelyek a mázanyagokban, rostkötő anyagokban, erősítőanyagokban, víztaszító anyagokban vagy a gyártóüzem telephelyén vagy azon kívül történő víztisztítás során használt anyagokban vannak jelen, nem haladhatja meg (szilárdanyag-tartalmuk alapján számítva) a 100 ppm koncentrációt.



Figyelmeztető mondat (1) R-mondat (2) H340 Genetikai károsodást okozhat. R46 H350 Rákot okozhat. R45 H350i Belélegzéssel rákot okozhat. R49 H351 Feltehetően rákot okoz. R40 H360F Károsíthatja a termékenységet. R60 H360D Károsíthatja a születendő gyermeket. R61 H360FD Károsíthatja a termékenységet. Károsíthatja a születendő gyermeket. R60; R61; R60–61 H360Fd Károsíthatja a termékenységet. Feltehetően károsítja a születendő gyermeket. R60–R63 H360Df Károsíthatja a születendő gyermeket. Feltehetően károsítja a termékenységet. R61–R62 H400 Nagyon mérgező a vízi élővilágra. R50 H410 Nagyon mérgező a vízi élővilágra, hosszan tartó károsodást okoz. R50–53 H411 Mérgező a vízi élővilágra, hosszan tartó károsodást okoz. R51–53 H412 Ártalmas a vízi élővilágra, hosszan tartó károsodást okoz. R52–53 H413 Hosszan tartó ártalmas hatást gyakorolhat a vízi élővilágra. R53 (1) Az 1272/2008/EK rendeletben foglaltak szerint. (2) A 67/548/EGK irányelvben foglaltak szerint. A mázanyagokban, rostkötő anyagokban, erősítőanyagokban, víztaszító anyagokban vagy a gyártóüzem telephelyén vagy azon kívül történő víztisztítás során használt anyagokban (szilárdanyag-tartalmuk alapján számítva) 700 ppm-nél nagyobb koncentrációban akril-amid nem lehet jelen. Az illetékes testület mentességet biztosíthat a kérelmező számára a fenti követelmények teljesítése alól a gyártóüzem telephelyén kívül történő víztisztítás során használt vegyi anyagokkal kapcsolatban. Értékelés és ellenőrzés: a kérelmezőnek be kell nyújtania a vegyi anyag szállítójának (szállítóinak) a megfelelő dokumentumokkal (például biztonsági adatlapokkal) alátámasztott nyilatkozatát arra vonatkozóan, hogy teljesül e kritérium.

f) Felületaktív anyagok festékmentesítő készítményekben A festékmentesítéshez használt összes felületaktív anyagnak biológiailag teljesen lebonthatónak kell lennie. Értékelés és ellenőrzés: a kérelmezőnek be kell nyújtania a vegyi anyag szállítójának (szállítóinak) nyilatkozatát arra vonatkozóan, hogy teljesül a fenti kritérium, és mellékelnie kell az egyes felületaktív anyagok biztonsági adatlapjait vagy vizsgálati jegyzőkönyveit, amelyekben szerepel a vizsgálati módszer, a küszöbérték és a következő vizsgálati módszerek és küszöbértékek egyikének alkalmazásával nyert következtetések: OECD 302 A–C (vagy azzal egyenértékű ISO-szabványok), a 302 A és B esetében legalább 70 %-os, a 302 C esetében legalább 60 %-os 28 napos lebontási százalékaránnyal (beleértve az adszorpciót is).

g) Biocidok A rostokat tartalmazó keringető vízrendszerben lévő nyálkaképző szervezetek ellen használt biocidok vagy biosztatikus hatóanyagok aktív összetevői nem lehetnek potenciálisan bioakkumulatívak. Szükséges, hogy a biocidok bioakkumulációs potenciálját < 3,0 log Pow (az oktanol/víz megoszlási együttható logaritmusa) jellemezze, vagy a kísérleti úton meghatározott biokoncentrációs tényező legyen ≤ 100. Értékelés és ellenőrzés: a kérelmezőnek be kell nyújtania a vegyi anyag szállítójának (szállítóinak) nyilatkozatát arra vonatkozóan, hogy teljesül a fenti kritérium, és mellékelnie kell a vonatkozó anyagbiztonsági adatlapot vagy vizsgálati jegyzőkönyvet, amelyben szerepelnie kell a vizsgálati módszernek, a küszöbértéknek és a következő vizsgálati módszerek alkalmazásával nyert következtetésnek: OECD 107, 117 vagy 305 A–E.

h) Azoszínezékek Az 1907/2006/EK rendelet XVII. mellékletének megfelelően nem használhatók fel olyan azoszínezékek, amelyek az alábbiakban felsorolt aromás aminokra bomolhatnak:



1. 4-amino-bifenil (92-67-1) 2. benzidin (92-87-5) 3. 4-klór-o-toluidin (95-69-2) 4. 2-naftilamin (91-59-8) 5. o-amino-azotoluol (97-56-3) 6. 2-amino-4-nitrotoluol (99-55-8) 7. p-klóranilin (106-47-8) 8. 2,4-diamino-anizol (615-05-4) 9. 4,4'-diamino-difenil-metán (101-77-9) 10. 3,3'-diklór-benzidin (91-94-1) 11. 3,3'-dimetoxi-benzidin (119-90-4) 12. 3,3'-dimetil-benzidin (119-93-7) 13. 3,3'-dimetil-4,4'-diamino-difenil-metán (838-88-0) 14. p-krezidin (120-71-8) 15. 4,4'-metilén-bisz(2-klór-anilin) (101-14-4) 16. 4,4'-oxi-dianilin (101-80-4) 17. 4,4'-tio-dianilin (139-65-1) 18. o.-toluidin (95-53-4) 19. 2,4-diamino-toluol (95-80-7) 20. 2,4,5-trimetil-anilin (137-17-7) 21 4-amino-azobenzol (60-09-3) 22. o.-anizidin (90-04-0) Értékelés és ellenőrzés: a kérelmezőnek be kell nyújtania a vegyi anyag szállítójának (szállítóinak) nyilatkozatát arra vonatkozóan, hogy teljesül ez a kritérium.

i) Fémkomplex színezőanyagok vagy pigmentek Nem használhatók olyan színezőanyagok és pigmentek, amelyek ólom-, réz-, króm-, nikkel- vagy alumíniumalapúak. Réz-ftalocianin színezőanyagok és pigmentek azonban használhatók. Értékelés és ellenőrzés: a kérelmezőnek be kell nyújtania a vegyi anyag szállítójának (szállítóinak) nyilatkozatát arra vonatkozóan, hogy teljesül e kritérium.

j) Színezőanyagok ionos szennyeződései A felhasznált színezőanyagokban jelen lévő ionos szennyeződések szintje nem haladhatja meg a következő értékeket: Ag 100 ppm; As 50 ppm; Ba 100 ppm; Cd 20 ppm; Co 500 ppm; Cr 100 ppm; Cu 250 ppm; Fe 2 500 ppm; Hg 4 ppm; Mn 1 000 ppm; Ni 200 ppm; Pb 100 ppm; Se 20 ppm; Sb 50 ppm; Sn 250 ppm; Zn 1 500 ppm. Értékelés és ellenőrzés: a kérelmezőnek nyilatkozatot kell benyújtania arra vonatkozóan, hogy teljesül ez a kritérium.

Minden papíripari rostanyagot és kartont gyártó üzemnek (a szóban forgó üzem tekintetében illetékes helyi és a nemzeti szabályozó hatóságok követelményeinek megfelelően) rendelkeznie kell a hulladékok, valamint az ökocímkével ellátott termék gyártásából származó melléktermékek kezelésére szolgáló rendszerrel. A kérelemnek tartalmaznia kell a rendszer dokumentációját vagy leírását, legalább az alábbi információkkal:

— az újrahasznosítható anyagnak az egyéb hulladéktól való elválasztására és a felhasználására szolgáló eljárások,

— az anyagok egyéb felhasználásra – például a termelési folyamathoz szükséges gőz- vagy hőfejlesztéshez szükséges égetés, illetve mezőgazdasági felhasználás céljára – történő visszanyerésének eljárásai,

— a veszélyes hulladék kezelésének eljárásai (a szóban forgó, papíripari rostanyagot és kartont gyártó üzemek tekintetében illetékes szabályozó hatóságok meghatározása szerint).

Értékelés és ellenőrzés: a kérelmezőnek részletesen ismertetnie kell az egyes érintett gyártóüzemek hulladékgazdálkodási eljárásait, és nyilatkozatot kell benyújtania arra vonatkozóan, hogy teljesül ez a kritérium.

2. kritérium – Rostanyagok: fenntartható erdőgazdálkodás

A nyersanyagként felhasznált rostanyag lehet újrahasznosított vagy primer rostanyag.

A primer rostanyagot illetően a fenntartható erdőgazdálkodás alatt álló forrásból való származást, valamint a felügyeleti lánc ellenőrzését független harmadik fél, például az FSC vagy a PEFC érvényes tanúsítványával, illetve ezekkel egyenértékű tanúsítási rendszerek dokumentációjával kell igazolni.

Amennyiben azonban a tanúsítási rendszerek egy adott terméken vagy terméksoron belül engedélyezik a tanúsított, újrafeldolgozott és nem tanúsított anyagok együttes használatát, a nem tanúsított primer anyagok aránya nem haladhatja meg a nyersanyagként használt összes rostanyag 30 %-át. Az ilyen nem tanúsított anyagokat olyan rendszerrel kell ellenőrizni, amely garanciát biztosít arra, hogy az anyagok jogszerű forrásból származnak és megfelelnek a tanúsító rendszer nem tanúsított anyagokkal kapcsolatban támasztott minden egyéb kívánalmának.

Az erdőgazdálkodási és/vagy felügyeleti lánccal kapcsolatos tanúsítványokat kiállító tanúsító testületeknek rendelkezniük kell a tanúsítási rendszer akkreditációjával/elismerésével.

Értékelés és ellenőrzés: a kérelmezőnek a papíripari rostanyag és a karton gyártása során felhasznált rostanyagok típusát, mennyiségét és eredetét megnevező megfelelő dokumentációt kell benyújtania.

Primer rostanyagok használata esetén a termék fenntartható erdőgazdálkodás alatt álló forrásból való származását, valamint a felügyeleti lánc ellenőrzését független harmadik fél, például a PEFC vagy az FSC tanúsítványával, illetve ezekkel egyenértékű tanúsítási rendszerek dokumentációjával kell igazolni. Amennyiben a termék vagy a terméksor nem tanúsított anyagot is tartalmaz, igazolni kell, hogy annak aránya a termékben nem éri el a 30 %-ot, valamint hogy a nem tanúsított anyagokat olyan rendszerrel ellenőrzik, amely garanciát biztosít arra, hogy az anyagok jogszerű forrásból származnak és megfelelnek az adott rendszer nem tanúsított anyagokkal kapcsolatban támasztott minden egyéb kívánalmának.

Újrahasznosított rostanyag használatakor a kérelmezőnek az EN 643 vagy egy azzal egyenértékű szabvány szerint nyilatkoznia kell a termékhez felhasznált újrahasznosított papír fajták szerinti átlagos mennyiségéről. A kérelmezőnek emellett nyilatkoznia kell arról, hogy a százalékos arány kiszámításához nem használt (saját vagy megvásárolt) papírgyári selejtet.

A feldolgozási folyamatokra alkalmazandó kritériumok

a) Veszélyes anyagok és keverékek A feldolgozott papírtermék nyomtatásához, bevonásához és kikészítéséhez nem használható olyan fogyóeszköz, amely megjelenhet a késztermékben, és olyan anyagokat és/vagy keverékeket tartalmaz, amelyek az 1272/2008/EK rendelet vagy a 67/548/EGK tanácsi irányelv ( 9 ) alábbiakban meghatározott egy vagy több figyelmeztető mondatával vagy kockázatra utaló figyelmeztetésével (R-mondatok) jellemezhetők, vagy olyan anyagokat tartalmaz, amelyeket megemlít az 1907/2006/EK rendelet 57. cikke. E tilalom nem vonatkozik a rotációs mélynyomás során használt toluolra, amennyiben az illékony kibocsátás ellenőrzésére és figyelemmel kísérésére alkalmas zárt vagy visszanyerést biztosító rendszereket, illetve azokkal egyenértékű rendszereket alkalmaznak, és ahol a visszanyerés hatékonysága legalább 92 %-os. A H412/R52–53 figyelmeztetésekkel jellemezhető UV-lakkok és UV-festékek szintén nem tartoznak e tilalom hatálya alá. A kész feldolgozott papírtermék részét képező, nem papíralapú összetevők nem tartalmazhatják a fent említett anyagokat.



Figyelmeztető mondat (1) R-mondat (2) H300 Lenyelve halálos. R28 H301 Lenyelve mérgező. R25 H304 Lenyelve és a légutakba kerülve halálos lehet. R65 H310 Bőrrel érintkezve halálos. R27 H311 Bőrrel érintkezve mérgező. R24 H330 Belélegezve halálos. R23 vagy R26 H331 Belélegezve mérgező. R23 H340 Genetikai károsodást okozhat. R46 H341 Feltehetően genetikai károsodást okoz. R68 H350 Rákot okozhat. R45 H350i Belélegzéssel rákot okozhat. R49 H351 Feltehetően rákot okoz. R40 H360F Károsíthatja a termékenységet. R60 H360D Károsíthatja a születendő gyermeket. R61 H360FD Károsíthatja a termékenységet. Károsíthatja a születendő gyermeket. R60; R61; R60/61 H360Fd Károsíthatja a termékenységet. Feltehetően károsítja a születendő gyermeket. R60; R63 H360Df Károsíthatja a születendő gyermeket. Feltehetően károsítja a termékenységet. R61; R62 H361f Feltehetően károsítja a termékenységet. R62 H361d Feltehetően károsítja a születendő gyermeket. R63 H361fd Feltehetően károsítja a termékenységet. Feltehetően károsítja a születendő gyermeket. R62–63 H362 A szoptatott gyermeket károsíthatja. R64 H370 Károsítja a szerveket. R39/23; R39/24; R39/25; R39/26; R39/27; R39/28 H371 Károsíthatja a szerveket. R68/20; R68/21; R68/22 H372 Ismétlődő vagy hosszabb expozíció esetén károsítja a szerveket. R48/25; R48/24; R48/23 H373 Ismétlődő vagy hosszabb expozíció esetén károsíthatja a szerveket. R48/20; R48/21; R48/22 H400 Nagyon mérgező a vízi élővilágra. R50 H410 Nagyon mérgező a vízi élővilágra, hosszan tartó károsodást okoz. R50/53 H411 Mérgező a vízi élővilágra, hosszan tartó károsodást okoz. R51/53 H412 Ártalmas a vízi élővilágra, hosszan tartó károsodást okoz. R52/53 H413 Hosszan tartó ártalmas hatást gyakorolhat a vízi élővilágra. R53 EUH059 Veszélyes az ózonrétegre. R59 EUH029 Vízzel érintkezve mérgező gázok képződnek. R29 EUH031 Savval érintkezve mérgező gázok képződnek. R31 EUH032 Savval érintkezve nagyon mérgező gázok képződnek. R32 EUH070 Szembe kerülve mérgező. R39/41 (1) Az 1272/2008/EK rendeletben foglaltak szerint. (2) A 67/548/EGK irányelvben foglaltak szerint. A fenti követelmény teljesítése alól mentesülnek azok az anyagok vagy keverékek, amelyek jellemzői a feldolgozás hatására olyan mértékben módosulnak (például biológiai úton már nem vehetők fel vagy kémiailag átalakulnak), hogy az esetükben azonosított veszélyek már nem állnak fenn. Azon anyagok koncentrációs határértékei, amelyekhez az alkalmazás időpontjában a fenti figyelmeztető vagy R-mondatokat rendelték vagy rendelhetik, vagy amelyek kimerítik a veszélyességi osztályokba vagy kategóriákba való besorolás feltételeit, valamint az 1907/2006/EK rendelet 57. cikkének a), b) vagy c) pontjában foglalt kritériumokat, nem haladhatják meg az 1272/2008/EK rendelet 10. cikkével összhangban meghatározott általános vagy egyedi koncentrációs határértékeket. Amennyiben egyedi koncentrációs határérték került meghatározásra, akkor elsősorban annak kell megfelelni, és csak utána az általános határértékeknek. Az 1907/2006/EK rendelet 57. cikkének d), e) vagy f) pontjában foglalt kritériumoknak megfelelő anyagok koncentrációs határértékei nem haladhatják meg a 0,10 tömegszázalékot. Értékelés és ellenőrzés: az 1272/2008/EK rendelet szerint a veszélyesség szempontjából még nem osztályozott anyagok tekintetében a kérelmezőnek az alábbiak benyújtásával kell igazolnia a megfelelőséget: i. nyilatkozat arról, hogy a késztermék részét képező, nem papíralapú összetevők az engedélyezett határértéknél nagyobb koncentrációban nem tartalmaznak a kritériumban említett anyagokat; ii. nyilatkozat arról, hogy a kész feldolgozott papírtermék nyomtatásához, bevonásához és kikészítéséhez használt fogyóeszközök egyike sem tartalmazza az engedélyezett határértéknél nagyobb koncentrációban az e kritériumokban említett anyagokat; iii. a feldolgozott papírtermékek nyomtatásához, kikészítéséhez és bevonásához használt összes fogyóeszköz jegyzéke. Ebben a jegyzékben szerepelnie kell a gyártási folyamat során felhasznált összes fogyóeszköz mennyiségének, funkciójának és beszállítójának. E kritérium teljesítésének igazolásához a kérelmezőnek be kell nyújtania a vegyi anyag szállítójának (szállítóinak) nyilatkozatát arra vonatkozóan, hogy az egyes anyagok nincsenek besorolva a fentiekben említett figyelmeztető mondatokhoz tartozó, az 1272/2008/EK rendelet szerinti veszélyességi osztályokba, amennyire ezt meg lehet ítélni legalább az 1907/2006/EK rendelet VII. mellékletében foglalt követelményeknek megfelelő információk alapján. A nyilatkozathoz mellékelni kell a fentiekben felsorolt figyelmeztető mondatokhoz tartozó, vonatkozó jellemzők összesített adatait, mégpedig az 1907/2006/EK rendelet II. mellékletének (A biztonsági adatlapok elkészítésével kapcsolatos követelmények) 10., 11. és 12. szakaszában meghatározott részletességgel. Az anyagok lényegi jellemzőiről a vizsgálatokon kívül más eszközökkel, például alternatív módszerekkel is nyerhetők adatok: alkalmazhatók például in vitro módszerek, mennyiségi szerkezet-hatás modellek vagy az 1907/2006/EK rendelet XI. melléklete szerinti csoportosítás vagy kereszthivatkozás. A vonatkozó adatok megosztása kifejezetten ajánlott. Az adatoknak az anyagoknak vagy keverékeknek a késztermékben felhasznált formáira vagy fizikai állapotaira kell vonatkozniuk. A REACH-rendelet IV. és V. mellékletében felsorolt, az 1907/2006/EK (REACH) rendelet 2. cikke (7) bekezdésének a) és b) pontja alapján a regisztrációs kötelezettség teljesítése alól mentesülő anyagok esetében a fenti követelményeknek való megfelelés egy erre vonatkozó nyilatkozattal igazolható. A kérelmezőnek megfelelő dokumentumokkal kell bizonyítania a rotációs mélynyomás során használt toluol kezelése érdekében alkalmazott zárt rendszerek/visszanyerést biztosító rendszerek, illetve az azokkal egyenértékű rendszerek visszanyerési hatékonyságát.

b) Az 1907/2006/EK rendelet 59. cikkének (1) bekezdése szerinti jegyzékben szereplő anyagok Nem engedélyezhető eltérés a 66/2010/EK rendelet 6. cikkének (6) bekezdésében említett tilalom alól a keverékekben 0,1 %-nál nagyobb koncentrációban jelen levő azon anyagok esetében, amelyek különös aggodalomra okot adó anyagoknak minősülnek, és amelyek szerepelnek az 1907/2006/EK rendelet 59. cikkében említett jegyzékben. Amennyiben a koncentráció nem éri el a 0,10 %-ot, az 1272/2008/EK rendelet 10. cikke szerint meghatározott egyedi koncentrációs határértékek alkalmazandók. Értékelés és ellenőrzés: a különös aggodalomra okot adó anyagnak minősülő és az 1907/2006/EK rendelet 59. cikke szerinti jelöltlistán szereplő vegyi anyagok jegyzéke itt olvasható: http://echa.europa.eu/chem_data/authorisation_process/candidate_list_table_en.asp A jegyzékre hivatkozni kell a kérelmezés napján. A kérelmezőnek e kritérium teljesítésének igazolásához meg kell adnia a feldolgozott papírtermékek nyomtatásához felhasznált anyagok mennyiségét, és nyilatkoznia kell arról, hogy az e kritériummal kapcsolatban említett anyagok a késztermékben nincsenek jelen a meghatározott határértéknél nagyobb koncentrációban. A koncentrációt az 1907/2006/EK rendelet 31. cikkének megfelelően fel kell tüntetni a biztonsági adatlapon.

c) Biocidok A 67/548/EGK irányelv, az 1999/45/EK európai parlamenti és tanácsi irányelv ( 10 ) vagy az 1272/2008/EK rendelet szerint H410/R50–53 vagy H411/R51–53 veszélyességi kategóriába sorolt, akár közvetlen összetevőként, akár az összetevőket alkotó bármely keverék részeként a termék tartósítására használt biocidok csak azzal a feltétellel engedélyezettek, hogy bioakkumulációs potenciáljukat < 3,0 log Pow (az oktanol/víz megoszlási együttható logaritmusa) jellemzi, vagy kísérleti úton meghatározott biokoncentrációs tényezőjük (BCF) ≤ 100. Értékelés és ellenőrzés: a kérelmezőnek be kell nyújtania a gyártás különböző szakaszai során használt összes biocidra vonatkozó anyagbiztonsági adatlapok egy-egy példányát, valamint a késztermékben lévő biocidok koncentrációjára vonatkozó dokumentációt.

d) Mosószerek A nyomdai folyamatokhoz és/vagy alfolyamatokhoz csak akkor használható aromásszénhidrogén-tartalmú mosószer, ha az megfelel a 3. b) pontban foglaltaknak és ha teljesül az alábbi feltételek egyike: i. a mosószerben lévő aromás szénhidrogének mennyisége nem haladja meg a 0,10 tömegszázalékot; ii. a felhasznált aromásszénhidrogén-alapú mosószer éves mennyisége nem haladja meg az adott naptári évben felhasznált mosószerek összmennyiségének 5 %-át. E követelmény nem vonatkozik a rotációs mélynyomás során mosószerként használt toluolra. Értékelés és ellenőrzés: a kérelmezőnek be kell nyújtania minden olyan mosószer biztonsági adatlapját, amelyet az éves fogyasztás értékéhez alapul vett év során a nyomdában felhasználtak. Mellékelni kell a mosószer-beszállítók nyilatkozatát a mosószerek aromásszénhidrogén-tartalmára vonatkozóan.

e) Alkil-fenol-etoxilátok – halogénezett oldószerek – ftalátok Az alábbi anyagok vagy készítmények nem használhatók a feldolgozott papírtermék nyomtatásához használt tinták, színezékek, tonerek, ragasztók, mosószerek vagy egyéb tisztító vegyszerek adalékaként: — Alkil-fenol-etoxilátok és származékaik, amelyek lebomlásával alkil-fenolok keletkezhetnek. — Halogénezett oldószerek, amelyek a kérelem benyújtásának időpontjában már be voltak sorolva a 3. a) pontban szereplő veszélyességi kategóriákba. — Ftalátok, amelyek a kérelem benyújtásának időpontjában az 1272/2008/EK rendelet szerinti H360F, H360D, H361f figyelmeztetéssel (R-mondattal) voltak jellemezhetők. Értékelés és ellenőrzés: a kérelmezőnek nyilatkozatot kell benyújtania arra vonatkozóan, hogy teljesül ez a kritérium.

f) Nyomdafestékek, tonerek, tinták, lakkok, fóliák és laminátumok A következő nehézfémek vagy vegyületeik nem használhatók nyomdafestékként, tonerként, tintaként, lakként, fóliaként és laminátumként (sem anyagként, sem pedig a felhasznált készítmények összetevőjeként): kadmium, réz (kivéve réz-ftalocianin), ólom, nikkel, króm(VI), higany, arzén, oldható bárium, szelén, antimon. Kobalt legfeljebb 0,10 tömegszázalékos mennyiségben használható. Az összetevők a nyersanyag szennyeződéseiből eredően nyomokban, legfeljebb 0,010 tömegszázalék mennyiségben tartalmazhatják ezeket a fémeket. Értékelés és ellenőrzés: a kérelmezőnek nyilatkozatot kell benyújtania arra vonatkozóan, hogy teljesül ez a kritérium, valamint mellékelnie kell az összetevők beszállítóinak nyilatkozatait.

g) Fém összetevők A fémek nem lehetnek bevonva kadmiummal, krómmal, nikkellel, cinkkel, higannyal, ólommal, ónnal és ezek vegyületeivel. Kis alkatrészek (szegecses, fűzőlyukas és lefűzőlapocskás mechanizmusok) esetében elfogadható a fémfelületek nikkellel vagy cinkkel történő kezelése, amennyiben ez az erős fizikai igénybevétel miatt szükséges. Mind a nikkellel való bevonás, mind a cinkkel történő galvanizálás esetében igénybe kell venni szennyvízkezelést, ioncserélő technológiát, membrános technológiát vagy ezekkel egyenértékű technológiát a vegyipari termékek lehető legnagyobb mértékben történő újrahasznosítása érdekében. A felületkezelés során kibocsátott szennyező anyagokat ki kell nyerni és ártalmatlanítani kell. A rendszernek zártnak és elvezetés nélkülinek kell lennie, kivéve cink használata esetén, ugyanis ebben az esetben a kibocsátás legfeljebb 0,50 mg/l lehet. A felületkezelés során felhasznált vegyipari termékeknek meg kell felelniük a 3. c) (Biocidok) és a 3. e) (Alkil-fenol-etoxilátok – halogénezett oldószerek – ftalátok) kritériumnak. Ez a követelmény minden egyes olyan fémtípusú összetevőre vonatkozik, amely meghaladja a függőmappák, fémkapcsos irattartók, gyűrűs iratrendezők és emelőkaros iratrendezők alkategóriájába tartozó késztermék tömegének 10 %-át. Értékelés és ellenőrzés: a kérelmezőnek nyilatkozatot kell benyújtania arra vonatkozóan, hogy teljesül ez a kritérium.

A feldolgozott papírterméknek újrafeldolgozhatónak kell lennie. Követelmény továbbá, hogy a feldolgozott papírtermék nem papíralapú összetevőit könnyen el lehessen távolítani annak érdekében, hogy azok ne gátolják az újrafeldolgozást.

a) Nedvesszilárdságot növelő anyagok kizárólag akkor alkalmazhatók, ha a késztermék újrafeldolgozhatósága bizonyítható.

b) Nem oldható ragasztók kizárólag akkor alkalmazhatók, ha eltávolíthatóságuk bizonyítható.

c) Bevonólakkok és laminálószerek – többek között polietilén és/vagy polietilén/polipropilén – kizárólag iratrendezőkhöz, irattartókhoz, füzetekhez, jegyzetfüzetekhez és naplókhoz használhatók.

▼C1

Értékelés és ellenőrzés: a kérelmezőnek be kell nyújtania a nedvesszilárdságot növelő anyagok újrafeldolgozhatóságával és a ragasztóanyagok eltávolíthatóságával kapcsolatos vizsgálati eredményeket. A referenciának tekintett vizsgálati módszer a nedvesszilárdságot növelő anyagok esetében a PTS-módszer (PTS-RH 021/97), a nem oldható ragasztók eltávolíthatóságával kapcsolatban pedig a 12. INGEDE-módszer, illetve az ezekkel egyenértékű módszerek. A kérelmezőnek nyilatkozatot kell benyújtania arra vonatkozóan, hogy a bevont és a laminált feldolgozott papírtermékek megfelelnek a 4. c) pontban foglaltaknak. Ha a feldolgozott papírtermék könnyen eltávolítható alkotórészt tartalmaz (például függőmappa esetében fémlapot, illetve műanyag borítót vagy többször használható füzetborítót), az újrafeldolgozhatóságot ezen összetevő nélkül is lehet vizsgálni. A nem papíralapú összetevők egyszerű eltávolíthatóságát a hulladékpapír-begyűjtő vagy az újrafeldolgozást végző vállalat, illetve az ilyen tevékenységeket végző egyéb szervezetek nyilatkozatával kell igazolni. Olyan vizsgálati módszerek is alkalmazhatók, amelyek egy hozzáértő, független harmadik fél tanúsítása szerint egyenértékű eredményekre vezetnek.

▼B

a) Vízbe történő kibocsátás A filmelőhíváskor, valamint a klisírozáskor használt ezüstöt, illetve fotokémiai anyagokat tartalmazó öblítővizet tilos szennyvíztisztító telepre engedni. Értékelés és ellenőrzés: a kérelmezőnek nyilatkozatot kell benyújtania arra vonatkozóan, hogy teljesül ez a kritérium, és be kell nyújtania a fotokémiai anyagokat és ezüstöt tartalmazó öblítővíz telephelyén történő kezelésének módját ismertető dokumentumot. Amennyiben a filmelőhívást és/vagy klisírozást a kérelmező külső vállalkozóval végezteti, ennek az alvállalkozónak nyilatkoznia kell az e kritériumnak való megfelelésről, ismertetve a fotokémiai anyagokat és ezüstöt tartalmazó öblítővíznek az alvállalkozók telephelyén történő kezelésének módját. Rotációs mélynyomás esetében a szennyvíztisztító telepre a nyomdában használt nyomóhenger felszínének négyzetmétereként legfeljebb 45 mg Cr és 400 mg Cu bocsátható ki. Értékelés és ellenőrzés: a szennyvízbe kibocsátott Cr és Cu mennyiségét ellenőrizni kell a rotációs mélynyomó üzemben a kezelés után és a kibocsátás előtt. Minden hónapban reprezentatív mintát kell gyűjteni a Cr- és Cu-tartalmú kibocsátott anyagokból. Legalább évente egyszer analitikai vizsgálatot kell végeztetni egy akkreditált laboratóriummal annak megállapítására, hogy e minták reprezentatív almintáiban mekkora a Cr- és Cu-tartalom. E kritérium vonatkozásában a megfelelőséget úgy kell megállapítani, hogy az éves analitikai vizsgálaton mért Cr- és Cu-mennyiséget el kell osztani a nyomdában a nyomtatáshoz használt nyomóhenger-felszín nagyságával. Ez utóbbi kiszámításához a nyomóhenger felszínét (= 2πrL, ahol r a sugár, L pedig a henger hossza) meg kell szorozni az adott év nyomdai feladatainak számával. A referenciának tekintett vizsgálati módszerek Cr esetében: EN ISO 11885 (Vízminőség. Kiválasztott elemek mennyiségének meghatározása induktív csatolású plazma-optikai emissziós spektrometria [ICP-OES] útján) és EN 1233 (Vízminőség. Krómtartalom meghatározása. Atomabszorpciós spektrometria), Cu esetében pedig: EN ISO 11885 (Vízminőség. Kiválasztott elemek mennyiségének meghatározása induktív csatolású plazma-optikai emissziós spektrometria [ICP-OES] útján).

b) A levegőbe történő kibocsátás Illékony szerves vegyületek (VOC) Az alábbi feltételnek kell eleget tenni: (PVOC – RVOC)/Ppapír < 5 [kg/tonna] ahol: PVOC = a feldolgozott termékek éves összmennyiségének előállításához beszerzett vegyi anyagokban lévő illékony szerves vegyületek kilogrammban kifejezett éves összmennyisége. RVOC = az illékony szerves vegyületek anyagvesztesége, a nyomdai folyamatokból visszanyert és értékesített, illetve újrafelhasznált éves összmennyisége kilogrammban kifejezve. Ppapír = a feldolgozott termékek előállításához megvásárolt és felhasznált papír tonnában kifejezett éves összmennyisége. Ha egy nyomda többféle nyomtatási technológiát is alkalmaz, akkor ezt a kritériumot minden egyes technológia vonatkozásában teljesíteni kell. A PVOC tag kiszámításakor a biztonsági adatlapon vagy a vegyipari termékek beszállítója által megadott, azzal egyenértékű nyilatkozatban szereplő VOC-tartalmat kell alapul venni. Az RVOC tagot az értékesített vegyipari termékeknek a nyilatkozatban feltüntetett VOC-tartalma alapján vagy a telephely belső nyilvántartásában (vagy azzal egyenértékű egyéb dokumentumban) a visszanyert és helyben újrafelhasznált VOC éves mennyiségére vonatkozó adatok alapján kell kiszámítani. A heat-set típusú ofszetnyomtatásra vonatkozó különleges feltételek: i. A szárítóegységként integrált utóégetőművel ellátott nyomdagéppel végzett heat-set típusú ofszetnyomtatás esetében az alábbi számítási módszer alkalmazandó: PVOC = a feldolgozott termékek éves összmennyiségének előállításához felhasznált nedvesítőszerekben lévő VOC kilogrammban kifejezett teljes éves mennyiségének 90 %-a + a feldolgozott termékek éves összmennyiségének előállításához felhasznált mosószerekben lévő VOC kilogrammban kifejezett teljes éves mennyiségének 85 %-a. ii. A szárítóegységként integrált utóégetőművel nem rendelkező nyomdagéppel végzett heat-set típusú ofszetnyomtatás esetében az alábbi számítási módszer alkalmazandó: PVOC = a feldolgozott termékek éves összmennyiségének előállításához felhasznált nedvesítőszerekben lévő VOC kilogrammban kifejezett teljes éves mennyiségének 90 %-a + a feldolgozott termékek éves összmennyiségének előállításához felhasznált mosószerekben lévő VOC kilogrammban kifejezett teljes éves mennyiségének 85 %-a + a feldolgozott termékek éves összmennyiségének előállításához felhasznált nyomdafestékekben lévő VOC kilogrammban kifejezett teljes éves mennyiségének 10 %-a. Amennyiben a szárítási folyamatból származó égéstermékek kezelésére szolgáló rendszer révén elért VOC-csökkentés aránya meghaladja a feldolgozott termékek éves összmennyiségének előállításához felhasznált nedvesítő- és mosószerekben lévő VOC teljes éves mennyiségének 10 %-át, illetve 15 %-át, akkor a csökkentés mértékének megfelelően az i. és az ii. pontban megadott 90 %-nál és 85 %-nál kisebb arány is alapul vehető a számításban. Értékelés és ellenőrzés: a vegyi anyagok beszállítóinak nyilatkozatban kell ismertetniük az alkoholok, mosószerek, festékek, nedvesítőszerek vagy a megfelelő egyéb vegyipari termékek VOC-tartalmát. A kérelmezőnek be kell nyújtania a fentiek alapján elkészített számítás eredményét. A számítási időszakot 12 hónap gyártására kell alapozni. Új vagy felújított gyártóüzem esetében a számításokat az üzem legalább 3 hónapos reprezentatív üzemelésére kell alapozni.

a) Hulladékgazdálkodás A feldolgozott papírtermékeket gyártó létesítménynek a helyi és a nemzeti szabályozó hatóságok követelményeinek megfelelően rendelkeznie kell a hulladékok, köztük a feldolgozott papírtermékek előállításakor keletkező melléktermékek kezelésére alkalmas rendszerrel. A rendszert dokumentálni vagy ismertetni kell, legalább a következő folyamatokra kitérve: i. a hulladékáramban lévő újrafeldolgozható anyagok kezelése, gyűjtése, elkülönítése és használata; ii. az anyagok egyéb felhasználásra – például a termelési folyamathoz szükséges gőz- vagy hőfejlesztéshez szükséges égetés, illetve mezőgazdasági felhasználás céljára – történő visszanyerése; iii. a veszélyes hulladék kezelése, gyűjtése, elkülönítése és ártalmatlanítása a helyi és a nemzeti szabályozó hatóságok által meghatározottak szerint. Értékelés és ellenőrzés: a kérelmezőnek nyilatkozatot kell benyújtania arra vonatkozóan, hogy teljesül ez a kritérium, mellékelve a hulladékgazdálkodás terén elfogadott eljárások leírását. Adott esetben a kérelmezőnek évente be kell nyújtania az erre vonatkozó nyilatkozatot a helyi hatóságnak. Ha a hulladékgazdálkodási tevékenységet kiszervezik, akkor e kritérium vonatkozásában az alvállalkozó megfelelőségi nyilatkozatára is szükség van.

b) Hulladékpapír A gyártás során keletkező hulladékpapír „X” mennyiségére vonatkozó határértékek: — 20 % a borítékok esetében — 20 % az irodai papíráru esetében — 10 % a papírzacskók esetében ahol X = az ökocímkével ellátott feldolgozott papírtermék feldolgozása során (a kikészítési eljárásokat is ideértve) keletkezett hulladékpapír kilogrammban kifejezett éves mennyiségének, valamint az ökocímkével ellátott feldolgozott papírtermék előállításához beszerzett és felhasznált papír tonnában kifejezett éves mennyiségének a hányadosa. Az „X” kiszámításakor nem kell figyelembe venni a hulladékpapír mennyiségét, ha az más nyomda megbízásából végzett kikészítési eljárások során keletkezett egy adott nyomdában. Ha külső alvállalkozó végzi a kikészítési eljárásokat, akkor az azokból származó hulladékpapír-mennyiségnek szerepelnie kell az „X” számításában és a jelentésben. Értékelés és ellenőrzés: a kérelmezőnek ismertetnie kell a hulladékpapír-mennyiség kiszámításának módját, valamint mellékelnie kell a nyomdában keletkező hulladékpapír összegyűjtését végző vállalkozó nyilatkozatát. A kikészítési folyamatok kiszervezésének feltételeit, valamint az e folyamatok kapcsán keletkező papírhulladék mennyiségére vonatkozó számításokat szintén be kell nyújtani. A számítási időszakot 12 hónap gyártására kell alapozni. Új vagy felújított gyártóüzem esetében a számításokat az üzem legalább 3 hónapos reprezentatív üzemelésére kell alapozni.

A nyomdának vagy feldolgozóüzemnek nyilvántartást kell vezetnie az összes energiafogyasztó eszközről (köztük a gépi, világítástechnikai, légkondicionáló és hűtőberendezésekről), valamint energiahatékonyságot növelő intézkedésekből álló programot kell kidolgoznia.

Értékelés és ellenőrzés: a kérelmezőnek be kell nyújtania az energiafogyasztó eszközökről szóló nyilvántartást és a hatékonyságnövelő programot.

Gondoskodni kell arról, hogy a napi működésben részt vevő valamennyi munkavállaló rendelkezzen az uniós ökocímke kritériumainak teljesítéséhez és folyamatos fejlesztéséhez szükséges összes ismerettel.

Értékelés és ellenőrzés: a kérelmezőnek nyilatkozatot kell benyújtania arra vonatkozóan, hogy teljesül ez a kritérium, és mellékelnie kell a képzési program részleteit, tartalmát, valamint egy jelentést arról, hogy a személyzet mely tagjai mikor és milyen képzésen vettek részt. A kérelmezőnek el kell juttatnia az illetékes testületnek a képzés anyagának mintapéldányát is.

A terméknek a tervezett használatra alkalmasnak kell lennie.

Értékelés és ellenőrzés: a kérelmezőnek megfelelő dokumentumokkal kell igazolnia, hogy megfelel ennek a kritériumnak. A kérelmező adott esetben országos vagy kereskedelmi szabványt is alapul vehet a feldolgozott papírtermékek használatra való alkalmasságának bizonyításához. Papírtáskák esetében a referenciának tekintett vizsgálati módszer: EN 13590:2003.

A papírtáskákon szerepelnie kell a következő szövegnek:

„Kérjük, használja újra ezt a táskát.”

Értékelés és ellenőrzés: a kérelmezőnek be kell nyújtania az előírt információt tartalmazó papírtáska kialakításának mintáját.

A választható, szövegmezős címkének a következő szöveget kell tartalmaznia:

— Újrafeldolgozható termék.

— A papír előállítása, a nyomdai műveletek és a feldolgozás során korlátozott mennyiségű vegyi anyag került a vízbe és a levegőbe.

Annak érdekében, hogy a fogyasztókat ne zavarhassák össze az uniós ökocímkével ellátott táskához és annak uniós ökocímke nélküli tartalmához kapcsolódó üzenetek, a papírtáskákat úgy kell kialakítani, hogy azok nyitottak legyenek, és vagy a vásárlás helyén, vagy a vásárlást követően töltsék meg azokat, hogy a fogyasztók számára egyértelmű legyen, hogy az uniós ökocímke csak a papírtáskára érvényes, az abban elhelyezett árukra nem. Az uniós ökocímke táskán megjelenített logójának a következő szöveget kell tartalmaznia: „Uniós ökocímkét nyert papírtáska”.

Az opcionális szöveges címke használatával kapcsolatban a következő weboldalon található, „Guidelines for the use of the EU Ecolabel logo” (Útmutató az uniós ökocímke logójának használatához) című dokumentum szolgál információkkal:

http://ec.europa.eu/environment/ecolabel/promo/pdf/logo%20guidelines.pdf

Értékelés és ellenőrzés: a kérelmezőnek be kell nyújtania a feldolgozott papírtermék egy példányát, amelyen látható a címke, továbbá egy nyilatkozatot arra vonatkozóan, hogy teljesül ez a kritérium.